Jon Stokke

Jon Stokke (1926–2000) var en tekstilkunstner og husflidsarbeider fra Levanger.Andreas Lunnan. «Nekrolog» I: Adresseavisen, 1.8. 2000biografi om ham I: Årsskrift / Levanger historielag, 1981

Stokke arbeidet med ulike husflidstradisjoner: han vevet åklær, sydde i hardangersøm, dyrket og bearbeidet lin,Jon Stokke. «Fra linfrø til ferdig klede» I: Årsskrift / Levanger historielag, 1983 arbeidet med skillbragdåklær, tægerbinding, lagging og sveiping. Han var er periode også formingslærer ved Skogn Folkehøgskole. Han var også engasjert i teater, som instruktør og aktør. NRK laget et fjernsynsprogram om ham i 1986, med tittelen Med lin og lyst.TV NRK, Med lin og lyst 

Stokke bodde på gården Mønsterhaug i Levanger, som han drev sammen med kona Agnes. Han var nært knyttet til Finland, og besøkte landet mer enn 50 ganger. 

Han mottok Nord-Trøndelag fylkes kulturpris i 1993, Levanger kommunes kulturpris i 1990, og Midt-nordisk kulturpris i 1990, utdelt på Midtnordiske kulturdager i Jyväskylä. 
 Referanser 

Kategori:Norske tekstilkunstnere
Kategori:Personer fra Levanger kommune